آذربایجاندا 20 ژانویه 1990 "قان‌لی یانوار" حادثه‌لری‌نین 27.جی ایل دؤنومو آنیلیر.
آذربایجانین مستقیل‌لیگی و تورپاق بوتؤو‌لوگو اوچون مباریزه تاریخینده قهرمان‌لیق صحیفه‌سی اولا‌راق یئر آلان 20 یانوار 1990.جی ایلده، آذربایجانا قارشی تورپاق ادعا‌لاری ایره‌لی سورن ارمنیستانین ایشغالچی گیریشیملرین‌دن و گئچمیش سوویت رهبرلیگی‌نین بونا گؤز یومماسینا اؤفکه‌لنن آذربایجان خالقی، باکی کوچه و میدان‌لارینا چیخا‌راق اعتراضلارینی اورتایا قویدو.
خالقا قارشی سوویت اوردوسونون حربی گوج ایله قارشی قویماسی بؤیوک فاجعه ایله نتیجه‌لندی.
او گون‌لرده اؤز اؤلکه‌سینی، خالقی‌نین آزادلیغینی و شرفینی هر شئیین اوزرینده توتان آذربایجان‌لی‌لار جان‌لارینی فدا ائده‌رک شهید دوشدولر.
19-20  یانوار 1990 گئجه‌سی اؤنجه‌دن اولاغان اوستو حال اعلان ائدیلمه‌دن، سوویت اوردوسو آذربایجانا قارشی حربی عملیات‌لارا باشلادی. فاجعه سیراسیندا 137 اینسان اؤلدورولدو، 744 آدام آغیر یارالاندی، 841 نفر ایسه قانون‌سوز اولا‌راق توتوقلاندی. اولای‌لار زامانی 200 ائو، اؤزل و دؤولت داشینمازی تارومار ائدیلدی.
حادثه‌لر نتیجه‌سینده آذربایجان اوزون ایللردیر آرزولانان مستقیل‌لییه قوووشدو. بو قان‌لی فاجعه‌دن ایللر گئچسه ده او گئجه‌نی هر کس خاطیرلاییر. 20 یانوار فاجعه‌سی هر ایل ایل‌دؤنومونده آذربایجاندا "حوزون گونو" اولا‌راق آنیلیر.
